ROMANIA

JUDETUL NEAMT

COMUNA ION CREANGA

CONSILIUL LOCAL

**PROIECT DE HOTARÂRE**

**Nr.35 din 27.03.2025**

**privind luarea unor măsuri de sprijin financiar pentru fiecare copil nou nascut și pentru fiecare familie nou constituită**

Analizând temeiurile juridice:

- art.120 alin. (1) și art.121 alin.(1) și alin.(2) din Constitutia României, republicată;

- art. 3 paragraful 2 și art.4 din Carta Europeana a autonomiei locale, adoptata la Strasbourg pe

15 octombrie 1985, ratificată prin Legea nr.199/1997;

- art.7 alin.(2), art.258 alin.(2) si (3), art.259, art.263 si art.487 din Codul civil, adoptat prin Legea

nr.287/2008, republicat, cu modificările și completările ulterioare;

- art. 2 alin. (1), art.3 alin. (1), alin. (2), art.5 lit."m", art. 66 alin. (1) si alin.(4) si art.68 alin. (1) din Legea asistenţei sociale nr. 292/2011, cu modilăcările ş completările ulterioare;

- art. 2, art. 9 alin. (2) si art. 36 alin. (2) din Legea nr. 272/2004 privind protecţia şi promovarea

drepturilor copilului, republicată cu modificările şi completările ulterioare;

- art.2 alin.(1) si art. 25 din Legea tinerilor nr. 350/2006, cu modifcările si completările ulterioare;

- Legea nr.116/2002 privind prevenirea si combaterea marginalizarii sociale, cu modificarile si

completarile ulterioare;

- Legii nr.273/2006 privind finantele publice locale cu modificarile si completarile ulterioare;

- Ordonanta de guvern nr.80/2001 privind stabilirea unor normative de cheltuieli pentru autoritatile și instituțiile publice;

-Legii nr.24/2000 privind normele de tehnică administrativă pentru eleborarea actelor normative, republicată, cu modificarile si completarile ulterioare;

Ținând seama de prevederile :

-H.C.L nr. 27 din 27.03.2025 privind aprobarea Bugetului local al comunei Ion Creanga , pentru anul 2025.

Luând act de:

- referatul de aprobare nr.3473 din 27.03.2025 al proiectului de hotărâre intocmit de dl consilier local Bogdan Leonte ,

-raportul de specialitate nr.3474 din 27.03.2025 al compartimentului de specialitate ,

-avizul pentru legalitate,intocmit de secretarul general al UAT ,

- avizele favorabile al comisiilor de specilitate ale Consiliului local .

În baza prevederilor art. 129 alin.(1) , alin. (2) lit. ,,d” , alin. (7 ) lit. ,,b” si ale art. 196 alin. (1) lit ,,a “ din O.U.G. nr. 57/2019 privind Codul administrativ, cu modificările si completările ulterioare;

**Primarul comunei Ion Creanga, judetul Neamt ,**

**PROPUNE :**

**Art.1 alin. (1)** Aprobarea, începand cu 01.05.2025, a acordarii unui stimulent financiar pentru fiecare copil nou născut, în cuantum de 1.500,00 lei net/copil.

**Alin.(2)** Aprobarea Metodologiei privind acordarea stimulentului financiar pentru fiecare copil nou născut, conform *anexei nr.1*.

**Alin.(3)** Sumele vor fi alocate din bugetul local de venituri şi cheltuieli.

**Art.2 alin.(1)** Aprobarea, incepand cu 01.05.2025, a acordarii unui stimulent financiar, pentru familiile nou constituite, în cuantum de 1.500,00 lei net/familie;

**Alin. (2)** Aprobarea condiţiilor/criteriilor şi procedura de acordare a unui stimulent financiar, pentru familiile nou constituite, conform *anexei nr.2,*

**Alin. (3)** Sumele vor fi alocate din bugetul local de venituri şi cheltuieli.

**Art.3.** Primarul comunei Ion Creanga , prin aparatul de specialitate, va aduce la îndeplinire prevederile prezentei .

**Art. 4**  Secretarul general al UAT , va comunica prezenta instituțiilor , autoritatilor și persoanelor interesate.

**INIȚIATOR**

**CONSILIER LOCAL**

**Bogdan LEONTE**

**Anexa nr. 1**

**METODOLOGIA PRIVIND ACORDAREA STIMULENTULUI FINANCIAR PENTRU NOU-NĂSCUȚI**

Prezenta metodologie are la bază prevederile Legii asistenței sociale nr. 292/2011, ale Legii nr. 272/2004 republicată, privind protecția și promovarea drepturilor copilului și ale Strategiei Naționale privind Incluziunea Socială și Reducerea Sărăciei.

1. **Tipuri de beneficiari**

Beneficiarii prezentei metodologii sunt părinții/părintele copilului/copiilor nou-născut/născuți vii cu domiciliul sau reședința pe raza administrativ-teritorială a comunei Ion Creangă .Cel puțin unul dintre membrii familiei să aibă domiciliul stabil în comuna Ion Creangă , cu cel puțin 12 luni anterior datei cererii. Beneficiarul să facă dovada că a lucrat cel puțin 6 luni în ultimele 12 luni sau 12 luni in ultimii 2 ani , anterior datei cererii, cu excepția beneficiarilor care au absolvit studii profesionale/ liceale/ universitare în ultimele 12 luni, anterior datei cererii.

1. **Depunerea cererii și documnetele obligatorii**

Cererea privind acordarea stimulentului financiar pentru nou-născut se va depune, pentru fiecare nou-născut, la compartimentul de asistenta socială al Primăriei comunei Ion Creangă, împreună cu toate documentele doveditoare.

**III. Acte necesare:**

- Cerere tipizată, conform anexei A la prezenta metodologie;

- Actul de identitate al unuia din părinți (în original și în copie);

- Certificatul de naștere al copilului nou-născut (în original și în copie);

- Adeverinta de la locul de munca al parintelui care depune cererea sau oricare alt document legal care sa ateste locul de munca si vechimea ;

- Certificat fiscal, care să ateste că nu au datorii către bugetul local, pentru ambii părinții ;

- Extras de cont pentru efectuarea viramentului bancar , după caz.

**IV. Etapele analizării dosarului și condițiile de acordare**

Beneficiarii prezentei metodologii vor depune documentele mai sus menționate la compartimentul de asistenta sociala din cadrul Primaria comunei Ion Creangă .

Condiții de acordare:

- Stimulentul financiar se acordă o singură data pentru fiecare nou-născut, pe bază de cerere și documente justificative.

-Cel puțin unul din părinți are domiciliul sau viza de reședință pe raza comunei Ion Creangă de cel puțin 12 luni.

-Beneficiarul să facă dovada că a lucrat cel puțin 6 luni în ultimele 12 luni sau 12 luni in ultimii 2 ani , anterior datei cererii, cu excepția beneficiarilor care au absolvit studii profesionale/ liceale/ universitare în ultimele 12 luni, anterior datei cererii.

-Părinții se ocupă de creșterea și îngrijirea copilului.

Dosarul cu actele doveditoare este acceptat numai dacă este complet.

Termenul de depunere a dosarului este de 30 de zile de la data nașterii copilului.

**V. Nu beneficiază de prevederile prezentei metodologii, persoanele care:**

- Nu se încadrează în condițiile de eligibilitate stabilite de prezenta metodologie.

- Au depus un dosar incomplet sau actele care însoțesc cererea nu sunt valabile (sunt expirate, nu sunt semnate sau ștampilate, după caz, etc.).

- Stimulentul financiar nu se acordă beneficiarilor care au datorii sau datorii neeșalonate către bugetul local.

- Nu au respectat termenul de depunere a cererii.

**VI. Acordarea și plata**

**alin.(1)** După analiza documentelor de către compartimentul de asistență socială se va emite o Dispoziţie de acordare a stimulentului financiar, in cuantum de 1.500, 00 lei, pentru nou-născuți

**alin.(2)** Stimulentul financiar pentru nou-născuți se va acorda și plăti /vira în termen de maximum 15 zile lucratoare de la depunerea cererii .

**Anexa A la Metodologia privind acordarea stimulentului financiar pentru nou-născuți**

**CERERE PENTRU ACORDAREA STIMULENTULUI FINANCIAR PENTRU**

**NOU-NĂSCUȚI**

Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_domiciliat(ă) în comuna Ion Creangă , str.\_\_\_\_\_\_\_\_\_\_\_\_\_\_, nr. \_\_\_,localitate\_\_\_\_\_\_\_\_\_\_\_\_\_\_\_\_ telefon \_\_\_\_\_\_\_\_\_\_\_\_\_, posesor al B.I./C.I. seria \_\_\_\_\_\_\_\_, nr. \_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_, vă rog să-mi aprobați acordarea stimulentului financiar pentru nou-născut, născut la data de \_\_\_\_\_\_\_\_\_\_\_\_\_\_\_\_\_,în calitate de părinte al acestuia.

Declar pe proprie răspundere, sub sancțiunile art. 326 din Codul penal privind infracțiunea de fals în declarații că, pentru copilul identificat cu C.N.P. \_\_\_\_\_\_\_\_\_\_\_\_\_\_\_\_\_\_\_\_\_s-a depus doar prezenta cerere, în vederea acordării stimulentului financiar pentru nou-născut.

Persoana îndreptățită se ocupă de creșterea și îngrijirea copilului și locuiește împreună cu acesta, copilul nefiind încredințat sau dat în plasament unei alte persoane ori unui organism privat autorizat sau serviciu public.

Menționez că doresc ca suma de bani:

□ să fie virată în contul bancar menționat în extrasul de cont anexat

□ să fie ridicată de la caserie de titularul cererii

Data \_\_\_\_\_\_\_\_\_\_\_\_\_ SEMNĂTURA

**Anexa nr.2**

**CONDIŢII/CRITERII ŞI PROCEDURA DE ACORDARE A UNUI STIMULENT FINANCIAR, PERSOANELOR CARE SI-AU ÎNTEMEIAT O FAMILIE SI CARE SE AFLĂ LA PRIMA CĂSĂTORIE DIN COMUNA ION CREANGA , JUDETUL NEAMT**

**Art. 1** **alin.(1)** Se acordă un stimulent financiar, in suma de 1.500 lei net / familie nou întemeiată si se acordă o singură dată, la incheierea căsătoriei de către soţi.

**Alin.(2)** Beneficiarul stimulentului financiar la prima căsătorie este familia nou intemeiată, indiferent care dintre soti formulează cererea de acordare a acestuia.

**Art. 2 alin.(1)** Pentru a beneficia de stimulentul financiar la prima căsătorie, conform art. 1 , trebuie îndeplinite următoarele conditii:

1) Cel puţin unul dintre soţi sa aibă domiciliul pe raza comunei Ion Creangă;

2) Cel puţin unul dintre soţi să aibe vârsta cuprinsă intre 18 ani- 35 ani ;

3) Ambii soţi să se afle la prima căsătorie;

4) Căsatoria să fie oficiată la Primăria comunei Ion Creangă ;

**Alin.(2)** Acordarea stimulentului financiar pentru familiile nou constituite va avea la bază cererea de acordare a acestui stimulent financiar formulată de unul dintre soţi in beneficiul familiei nou întemeiate, modelul cererii conform anexa A.

Cererea de acordare a stimulentului financiar se va depune in momentul depunerii documentelor necesare pentru programarea căsătoriei, într-un dosar distinct, la registratura Primăriei comunei Ion Creanga , dar nu mai tarziu de 60 de zile de la data incheierii casatoriei.

**Alin.(3)** Cererea de acordare a stimulentului financiar va conţine toate datele de identificare ale celor doi soţi si va fi obligatoriu însoţită si de următoarele documente:

a) Declaraţiile pe proprie răspundere ale ambilor soţi din care să rezulte că fiecare dintre ei se află la prima căsătorie, model anexa B;

b) Copie după cărţile de identitate ale soţilor;

c) Certificate fiscale, pentru fiecare dintre soţi, care să ateste că acestia nu au datorii Ia la bugetul local**.**

**Art. 3** **alin.(1)** După analiza documentelor de către Primarul comunei Ion Creangă se va emite o Dispoziţie de acordare a stimulentului financiar, in cuantum de 1.500, 00 lei, pentru familia nou constituita.

**Alin.(2)** Acordarea stimulentului financiar se face personal, de către Primarul comunei Ion Creangă sau Ofiţerul de Stare Civilă, la data oficierii căsătoriei si validării acesteia prin semnarea certificatului de căsătorie sau ulterior acesteia, iar in acest sens, o copie a certificatului de căsătorie rămâne la dosaruł de acordare a stimulentului financiar.

MODEL CERERE ANEXA A

**DOMNULE PRIMAR,**

Subsemnatul/a ……………………………………… ………………………………………

CNP …………………………………………………………………………………..………… domiciliat in com.Ion Creangă , satul …………………………str……………………………nr….., jud. Neamț, posesor/posesoare al/a C.I. seria ………. nr. ……………. , eliberat de …………………………….. , va solicit sa imi aprobati acordarea stimulentului financiar in suma de 1.500 lei , ca urmare a intemeierii unei familii.

Anexez urmatoarele documente:

- Declaraţiile pe proprie răspundere ale ambilor soţi din care să rezulte că fiecare dintre ei se află la prima căsătorie,;

- Copie după cărţile de identitate ;

- Copie certificate casatorie

- Certificate fiscale, pentru fiecare dintre soţi, care ateste că nu avem datorii Ia la bugetul local**.**

Data: NUME SI PRENUME :

Semnătura

**DECLARATIE PE PROPRIA RĂSPUNDERE MODEL ANEXA B**

**DECLARAȚIE PE PROPRIA RĂSPUNDERE**

Pentru acordarea stimulentului financiar in suma de 1.500 lei , ca urmare a intemeierii unei familii.

Subsemnatul(a) ………………………………………………………………………

Cod numeric personal ……………………………………………………………………. , domiciliat(ă) în com. Ion Creanga , sat ……………………………………str……………………… nr. ……………… județul Neamt , telefon/email………………………………………………… , Posesor/posesoare a actului de identitate seria…………………. nr…………………………. si

Subsemnatul(a) ………………………………………………………………………………. Cod numeric personal ………………………………………………………………………….. , domiciliat(ă) în com. Ion Creanga , sat…………………………….str. ………………………... nr……………………………….. județul Neamt, telefon/email ……………………………….. , Posesor/posesoare a actului de identitate seria……… nr. …………………… , declarăm pe proprie răspundere și sub sancțiunile prevăzute de lege pentru declarații false, ca SUNTEM LA PRIMA CĂSĂTORIE.

DECLARAM CĂ SUNTEM DE ACORD CA PRIMĂRIA COMUNEI ION CREANGA SĂ PRELUCREZE ACESTE DATE CU CARACTER PERSONAL.

DATA SEMNĂTURI

ROMÂNIA

JUDEȚIL NEAMȚ

PRIMĂRIA COMUNEI ION CREANGĂ

Nr. 3473 din 27.03.2025

**REFERAT DE APROBARE**

**La proiectul de hotărâre privind privind luarea unor măsuri de sprijin financiar pentru fiecare copil nou nascut și pentru fiecare familie nou constituită**

În comuna Ion Creangă, datorită menținerii unor valori scăzite ale ratei natalității, precum și datorită înaintării în vârstă a generațiilor, structura pe vârste de grupe a populației va continua să se modifice, în sensul reducerii numărului și a proporției tinerilor și creștrea numărului și a proporției persoanelor vâstnice.

Cetățenii comunei Ion Creangă, tinerii și copiii, merită tot respectul și aprecierea noastră, astfel încât propunem acordarea unui stimulant financiar, în cuantum de 1500 lei net/familie, familiilor pentru copiii nou născuți.

De asemenea persoanele care doresc să își întemeieze o familie au nevoie inclusiv de ajutorul nostru pentru a începe o viață trainică și armonioasă, astfel încât consider că, acordarea unui stimulant financiar pentru familiile nou constituite, în cuantum de 1500 lei/familie, reprezintă un ajutor benefic pentru o familie nou întemeiată, care reprezintă piatra de temelie a societății.

Consider că măsurile de stimulare a familiilor cu nou-născuți și a familiilor nou întemeiate sunt de un interes major pentru comunitate și propun spre dezbatere și aprobare Consiliului Local al comunei Ion Creangă, județul Neamț , proiectul de hotarare în forma prezentată.

Consilier local ,

Leonte Bogdan

ROMANIA

JUDETUL NEAMT

PRIMARIA COMUNEI ION CREANGA

Nr 3473 din 27.03.2025

**RAPORT DE SPECIALITATE**

**La Proiectul de hotărâre privind privind luarea unor măsuri de sprijin financiar pentru fiecare copil nou nascut și pentru fiecare familie nou constituită**

Potrivit prevederilor Legii asistenței sociale nr. 292/2011, autoritățile administrației publice locale sunt obligate să intervină pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților.

Având în vedere prevederile art. 2 alin. (1) alin. (2) din Legea nr. 272/ 2004 privind protecția și promovarea drepturilor copilului, precum și orice act juridic emis sau, după caz, încheiat în acest domeniu se subordonează cu prioritate principiului interesului superior al copilului. Interesul superior al copilului se circumscrie dreptului copilului la o dezvoltare fizică și morală normală, la echilibru socioafectiv și la viața de familie.

Totodată, în conformitate cu prevederile Codului Civil, statul, prin autoritățile publice, respectă și ocrotește viața intimă, familială și privată, fiind obligat să sprijine prin măsuri economice și sociale dezoltarea și consolidarea familiei.

Familia ca unitate de bază a societății și ca mediu natural destinat creșterii și bunăstării tuturor membrilor săi, în special, a copiilor, trebuie să beneficieze de protecția și de asistența de care au nevoie pentru a-și putea asuma pe deplin responsabilitățile în cadrul societății.

Tinerii din comuna Ion Creanga care au decis să rămână acasă și și-au întemeiat o familie merită un ajutor financiar din partea autorității publice locale, esențial pentru a stimula creșterea natalității, având scopul de a contribui la acoperirea costurilor inițiale asociate nașterii și îngrijirii nou-născutului, oferind un sprijin direct familiilor pentru asigurarea unui start armonios în viața copilului.

Stimulentul financiar în cuantum de 1500 lei pentru nou- născuți și familie nou constituită, este o măsură socială ce va fi un real ajutor pentru familiile de tineri și o modalitate de revitalizare a populației pe termen mediu și lung.

Din estimările noastre, în anul 2024 am avut în medie de 37 dosare ale copiilor nou- născuți pentru care unul dintre părinți a solicitat dreptul la alocație de stat și familii nou întemeiate în număr de 27, rata natalității fiind în descreștere față de anul 2023 (44 dosare ale copiilor nou- născuți și familii nou întemeiate în număr de 20).

Așa cum prevede metodologia de acordare stimulentul financiar pentru nou-născuți în suma de 1500 lei net se va acorda o singură dată pentru fiecare nou- născut la cererea scrisă a unuia dintre părinți/ persoanei singure în cazul familiei monoparentale, cerere care se înregistrează la Primăria comunei Ion Creangă, însoțită de actele doveditoare. În cazul persoanei singure care are copil în întreținere și nu a împlinit vârsta de 18 ani, reprezentantul legal este părintele minor dacă are capacitate deplină de exercițiu. În situația în care părintele minor nu are capacitate deplină de exercițiu, plata se va face reprezentantului legal al părintelui minor stabilit în condițiile legii.

Pentru a beneficia de stimulentul financiar pentru nou- născuți trebuie să fie îndeplinite următoarele condiții:

* Cel puțin unul dintre părinți are domiciliul sau viza de reședință pe raza comunei Ion Creangă, județul Neamț de cel puțin 12 luni anterior datei nașterii copilului;
* Cererea pentru acordarea stimulentului financiar să fie depusă în termen de 30 de zile calendaristice de la data nașterii copilului.
* Beneficiarul să facă dovada că a lucrat cel puțin 6 luni în ultimele 12 luni sau 12 luni in ultimii 2 ani , anterior datei cererii, cu excepția beneficiarilor care au absolvit studii profesionale/ liceale/ universitare în ultimele 12 luni, anterior datei cererii.
* Stimulentul financiar nu se acordă persoanelor care au datorii către bugetul local.

Stimulentul financiar, în suma de 1500 lei net / familie nou întemeiată se acordă o singură dată, la încheierea căsătoriei de către soţi, beneficiarul stimulentului financiar la prima căsătorie este familia nou întemeiată, indiferent care dintre soti formulează cererea de acordare a acestuia. Acordarea stimulentului financiar pentru familiile nou constituite va avea la bază cererea de acordare a acestui stimulent financiar formulată de unul dintre soţi în beneficiul familiei nou întemeiate însoțită de actele doveditoare.

Pentru a beneficia de stimulentul financiar la prima căsătorie, trebuie îndeplinite următoarele conditii:

* Cel puţin unul dintre soţi sa aibă domiciliul pe raza comunei Ion Creangă;
* Cel puţin unul dintre soţi să aibe vârsta cuprinsă intre 18 ani- 35 ani ;
* Ambii soţi să se afle la prima căsătorie;
* Căsatoria să fie oficiată la Primăria comunei Ion Creangă ;

Față de cele menționate mai sus considerăm necesar și oportun acordarea unui stimulent financiar pentru nou- născuți și stimulant financiar pentru familia nou întemeiată, dat fiind faptul că rata natalității este în descreștere și multe familii din mediul rural se confruntă cu probleme financiare.

CONSILIERI,

Irina- Elena PATRAȘCU

Florentina- Elena CHELARU

**AVIZ**

**privind avizul de legalitate**  **la proiectul de hotărâre privind privind luarea unor măsuri de sprijin financiar pentru fiecare copil nou nascut și pentru fiecare familie nou constituită**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de, am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare
* Este iniţiat de dl. Consilie local Bogdan Leonte , conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : 129 alin.(1) , alin. (2) lit. ,,d” , alin. (7 ) lit. ,,b” si ale art. 196 alin. (1) lit ,,a “ din O.U.G. nr. 57/2019 privind Codul administrativ, cu modificările si completările ulterioare;

Tinând cont ca proiectul de hotărâre, este insotit de referatul de aprobare al initiatorului proiectului de hotărâre si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind privind luarea unor măsuri de sprijin financiar pentru fiecare copil nou nascut și pentru fiecare familie nou constituită

Ion Creanga , la data de 27.03.2024

SECRETAR GENERAL

Niță Mihaela